સૂત્રોના જણાવ્યા અનુસાર મંત્રાલયે બે અલગ-અલગ રીતે એર ઈન્ડિયાની મદદ કરવાની યોજના બનાવી છે. આ હેઠળ મંત્રાલય તત્કાલ પ્રભાવથી કંપનીને બે હજાર કરોડ રૂપિયાની બેન્ક ગેરંટી આપવા તૈયાર થઈ ગઈ છે. તેનો મતલબ છે કે બેન્ક આ રકમ એર ઈન્ડિયાને આપશે અને નાણા મંત્રાલય તેની ગેરંટી લેશે. આ ઉપરાંત કંપનીના કરજનો મોટો હિસ્સો સ્પેશ્યલ પર્પઝ વ્હીકલને ટ્રાન્સફર કરવામાં આવી શકે છે. સાથોસાથ કરજની જવાબદારી ઓછી કરવાની દિશામાં પણ કાર્યવાહી કરવામાં આવશે. યોજના હેઠળ મળનારી ૨૦૦૦ કરોડ રૂપિયાની બેન્ક ગેરંટીનો ઉપયોગ વિમાની કંપનીના રોજના ખર્ચમાં થશે. આ પહેલાં પણ સરકારે એર ઈન્ડિયામાં વિનિવેશની કોશિશ કરી હતી પરંતુ કંપની ઉપર ૫૪ હજાર કરોડ રૂપિયાથી વધુનું કરજ હોવાને કારણે કોઈએ રસ દાખવ્યો નહોતો. વર્ષ ૨૦૦૭માં ઈન્ડિયન એરલાઈન્સના વિલય બાદથી એર ઈન્ડિયા ખોટમાં છે.